Пасько Евдокия Борисовна

Пасько Евдокия Борисовна (1919-ж. т., Жети-Өгүз району, Липенка айлы) — гвардиянын ст. лейтенанты. Советтик Союз Баатыры (26.10.1944). Физика-математика илимдеринин доктору, профессор (1959).

1942-ж. майдан фронтто, 46-гвардиялык түнкү авиациялык бомбалоочу аялдар полкунун (2-Белорус фронту, 4-аба армиясы, 325-түнкү авиациялык дивизия) эскадрилья штурманы. 780 согуштук учуш жасап, душмандын согуш объектилерин, техникасын жана аскерлерин жок кылган. 
1945-жылдан отставкага чыккан. Бауман атындагы жогорку техникалык окуу жайында сабак берген. Москвада жашайт. 
Ленин, Кызыл Туу, эки 1-даражадагы Ата Мекендик Согуш, 2 Кызыл Жылдыз ордени жана медалдар менен сыйланган.

 Колдонулган адабияттар 
 Ысык-Көл облусу энциклопедия. Бишкек-1994-ж.

Категория:Инсандар
Категория:Жети-Өгүз району
Категория:Туулгандар 1919-жылы
Категория:Өлгөндөр 2017-жылы